ELi avatud andmete portaal

ELi avatud andmete portaali vahendusel saate juurdepääsu ELi institutsioonide, ametite ja muude asutuste avaldatud avalikele andmetele. Teavet võib kasutada ja taaskasutada nii ärilistel kui ka mitteärilistel eesmärkidel.  

Portaal on üks ELi avatud andmete strateegia põhivahend. Lihtne ja tasuta juurdepääs andmetele edendab nende innovaatilist kasutamist ja suurendab Seemajanduslikku potentsiaali. Samuti on portaali eesmärk muuta institutsioonid ja muud ELi asutused läbipaistvamaks ja vastutavamaks.

Õiguslik alus ja portaali töö algus 

2012. aasta detsembris tööd alustanud portaal loodi ametlikult komisjoni 12. detsembri 2011. aasta otsusega 2011/833/EL komisjoni dokumentide taaskasutamise kohta, et edendada andmete kättesaadavust ja taaskasutust.

Selle otsuse kohaselt kutsutakse kõiki ELi institutsioone üles avaldama oma teabe, nagu avatud andmed, ja tegema selle võimaluse korral avalikkusele kättesaadavaks.

Portaali operatiivjuhtimisega tegeleb Euroopa Liidu Väljaannete Talitus. ELi avatud andmete poliitika rakendamise eest vastutab aga Euroopa Komisjoni sidevõrkude, sisu ja tehnoloogia peadirektoraat.

Funktsioonid 

Portaal võimaldab ühiste metaandmete kataloogi kaudu igaühel hõlpsasti andmeid otsida, uurida, linkida, alla laadida või nii ärilistel kui ka mitteärilistel eesmärkidel taaskasutada. Portaali kaudu on kasutajatel juurdepääs ELi institutsioonide, ametite ja muude asutuste veebisaitidel avaldatud andmetele.

Semantilised tehnoloogiad pakuvad uusi funktsioone. Metaandmete kataloogis saab teha otsinguid interaktiivse otsingumootori (rubriik „Andmed“) ja SPARQL-päringute (rubriik „Lingitud andmed“) abil. 

Kasutajad saavad portaali jaoks andmeid soovitada ja anda tagasisidet kättesaadavate andmete kvaliteedi kohta.

Kasutajaliides on 24 ELi ametlikus keeles, kuid enamik metaandmetest on praegu kasutatav piiratud arvus keeltes (inglise, prantsuse ja saksa). Osa metaandmetest (nt andmete esitajate nimed, geograafiline ulatus) on tõlgitud 24 keelde.

Kasutustingimused 

Enamiku ELi avatud andmete portaali kaudu kättesaadavate andmete puhul kehtib portaali Europa õigusteave. Andmeid võib üldjuhul nii ärilistel kui ka mitteärilistel eesmärkidel tasuta taaskasutada, tingimusel et viidatakse allikale. Väga piiratud hulga andmete taaskasutamise suhtes kohaldatakse eritingimusi, mis on peamiselt seotud isikuandmete ja intellektuaalomandi õiguse kaitsega. Iga andmehulga puhul on esitatud link eritingimuste juurde.

Kättesaadavad andmed 

Portaal sisaldab väga laia valikut kvaliteetseid avatud andmeid ELi eri poliitikavaldkondadest, sh majandus, tööhõive, teadus, keskkond ja haridus. Nende olulisust on rõhutatud ka G8 riikide avatud andmete hartas.

Praeguseks on oma andmehulgad (kokku üle 11 700) teinud kättesaadavaks 70 ELi institutsiooni, asutust ja osakonda (nt Eurostat, Euroopa Keskkonnaamet, Teadusuuringute Ühiskeskus ja muud Euroopa Komisjoni peadirektoraadid ning ELi ametid). 

Portaalis on ka rakenduste galerii ja visualiseerimiskataloog (kättesaadav alates 2018. aasta märtsist).

Galeriist leiavad kasutajad rakendusi, mis kasutavad ELi andmeid ja mille on välja töötanud ELi institutsioonid, ametid ja muud asutused või kolmandad isikud. Asjaomased rakendused on esitatud nii nende informatiivsuse tõttu kui ka näitena sellest, milliseid rakendusi on andmete abil võimalik luua.

Visualiseerimiskataloogist leiavad kasutajad visualiseerimistööriistu, õppematerjale ja taaskasutatavaid visualiseerinuid nii algajatele kui ka edasijõudnud kasutajatele.

Portaali arhitektuur 

Portaal põhineb avatud lähtekoodiga rakendustel, nagu sisuhaldussüsteem Drupal ja organisatsiooni Open Knowledge Foundation poolt väljaarendatud andmekataloogi tarkvara CKAN. RDF-andmebaasina kasutatakse Virtuosot ning portaalil on SPARQLi lõpp-punkt.

Metaandmete kataloog järgib selliseid rahvusvahelisi standardeid nagu Dublin Core, DCAT-AP (Data Catalog Vocabulary) ja ADMS (Asset Description Metadata Schema).

Välislingid
Kust on ELi avatud andmete portaalis olevad andmed pärit?
Komisjoni 12. detsembri 2011. aasta otsus 2011/833/EL
ELi avatud andmete portaali meeskond
Kuidas ELi avatud andmete portaalist andmeid leida?
Õigusteave
G8 riikide avatud andmete harta
Euroopa Liidu andmeid taaskasutavate rakenduste galerii
ELi avatud andmete portaali visualiseerimiskataloog

Euroopa Liit
Veebisaidid